**KILNOJAMOJO IR NEKILNOJAMOJO TURTO ELEKTRONINIŲ AUKCIONŲ ORGANIZAVIMO IR VYKDYMO PASLAUGŲ TEIKIMO**

 **SUTARTIS**

Nr.

Vilnius

**Valstybės įmonė Registrų centras** (toliau – Registrų centras), atstovaujama Konsultacijų centro vadovės Jurgitos Jakeliūnaitės, veikiančios pagal valstybės įmonės Registrų centro generalinio direktoriaus 2019 m. rugpjūčio 19 d. įsakymą Nr. VE-398(1.3E) „Dėl pavedimo pasirašyti sutartis“, ir [įstaigos, juridinio asmens pavadinimas](toliau – Aukciono organizatorius), atstovaujamas (-a) [įstaigos, juridinio asmens atstovo pareigos, vardas, pavardė], veikiančio (-ios) pagal [dokumento, kurio pagrindu veikia įstaigos, notaro (-ų) biuro, ar juridinio asmens atstovas, pavadinimas] , toliau kiekvienas (-a) atskirai vadinamas (-a) Šalimi, o kartu vadinami (-os) Šalimis. Šalys, vadovaudamosi Antstolių informacinės sistemos nuostatų, patvirtintų Lietuvos Respublikos teisingumo ministro 2002 m. gruodžio 30 d. įsakymu Nr. 400 „Dėl Antstolių viešo konkurso komisijos nuostatų, Antstolių viešo konkurso tvarkos aprašo, Antstolių veiklos tikrinimo tvarkos aprašo, Antstolių informacinės sistemos nuostatų, Antstolių atestavimo komisijos nuostatų ir Antstolių atestavimo taisyklių patvirtinimo“ (toliau − Antstolių informacinės sistemos nuostatai), 5 punktu, 7.9 ir 10.8.3 papunkčiais sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. Registrų centras įsipareigoja suteikti galimybę Aukciono organizatoriui skelbti ir vykdyti kilnojamojo ir nekilnojamojo turto (toliau – Turtas) pardavimą elektroninio aukciono (toliau – E. aukcionas) būdu informacinėmis technologinėmis priemonėmis per Antstolių informacinės sistemos elektroninių aukcionų valdymo posistemį (toliau – AVP) specialioje interneto svetainėje [www.evarzytynes.lt](http://www.evarzytynes.lt) (toliau – Paslaugos), o Aukciono organizatorius įsipareigoja naudotis tinkamai suteiktomis Paslaugomis Sutartyje nurodytomis sąlygomis ir tvarka.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS[[1]](#footnote-1)**

1. Organizuojant nekilnojamojo turto aukcioną, Nekilnojamojo turto registro duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), 6 straipsnio 1 dalies c punktu;
	2. Lietuvos Respublikos valstybės informacinių išteklių valdymo įstatymo 27 straipsnio 8 dalimi;
	3. Lietuvos Respublikos nekilnojamojo turto kadastro įstatymo 19 straipsnio 1 dalimi;
	4. Lietuvos Respublikos nekilnojamojo turto registro įstatymo 42 straipsnio 1 dalimi, 3 dalies 1 ir 6 punktu bei 4 dalimi;
	5. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“ (toliau – Nekilnojamojo turto registras), 124, 139, 142 punktais;
	6. Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 142 punktu.
	7. Antstolių informacinės sistemos nuostatų 5 punktu, 7.9, 10.1, 10.8.3 ir 22.2 papunkčiais.
2. Organizuojant nekilnojamojo turto aukcioną, Nekilnojamojo turto registro Duomenys gaunami vadovaujantis:
	1. Reglamento (ES) 2016/679 6 straipsnio 1 dalies c ir e punktais;
	2. Lietuvos Respublikos nekilnojamojo turto registro įstatymo 42 straipsnio 1 dalimi, 3 dalies 1 punktu ir 4 dalimi;
	3. Nekilnojamojo turto registro nuostatų 138 punktu;
	4. Antstolių informacinės sistemos nuostatų 5 punktu, 7.9 ir 22.2 papunkčiais.

**III SKYRIUS**

**DUOMENŲ NAUDOJIMO TIKSLAS**

1. Aukciono organizatorius Nekilnojamojo turto registro duomenis naudoja aukcionams organizuoti ir informacijai aukciono dalyviams apie aukcione parduodamą nekilnojamąjį turtą teikti.

**IV SKYRIUS**

**ELEKTRONINIŲ AUKCIONŲ PASKELBIMAS IR VYKDYMAS**

1. E. aukcionai specialioje interneto svetainėje www.evarzytynes.lt vykdomi pagal Aukcionų organizavimo ir vykdymo informacinių technologijų priemonėmis tvarkos aprašą, patvirtintą Registrų centro generalinio direktoriaus 2020 m. spalio 15 d. įsakymu Nr. NVE-177 (1.3 E) „Dėl Aukcionų organizavimo ir vykdymo informacinių technologijų priemonėmis tvarkos aprašo patvirtinimo“, bei Aukciono organizatoriaus vidaus teisės aktą, reglamentuojantį E. aukcionų organizavimo ir vykdymo tvarką.
2. Aukciono organizatoriaus įgaliotas asmuo (toliau – Naudotojas), nurodytas Sutarties 1 priede, per Naudotojo sąsają į AVP įveda parduodamo Turto duomenis, reikalingus E. aukcionui paskelbti ir vykdyti:
	1. Turto identifikavimo duomenis:
		1. parduodamo Turto pavadinimą;
		2. pagaminimo metus (jeigu reikia;
		3. techninius duomenis (jeigu reikia);
		4. parduodamo Turto sertifikato duomenis (jeigu pagal teisės aktų reikalavimus jam atitikties sertifikatas privalomas);
		5. parduodamo Turto registracijos registre duomenis (jeigu pagal teisės aktų reikalavimus jį registruoti privaloma). Kai šia Sutartimi vykdomas aukcionas dėl nekilnojamojo turto, Registrų centras Nekilnojamojo turto registro duomenis, nurodytus Antstolių informacinės sistemos nuostatų 22.2 papunktyje, Naudotojui pateikia peržiūrai ir įrašymui AVP leidžiamosios kreipties būdu internetu, atliekant paiešką AVP pagal aukciono organizatoriui priklausančio turto unikalų numerį;
	2. pradinę Turto kainą ir jos minimalų didinimo intervalą. Pradinė Turto pardavimo kaina apvalinama pagal matematines skaičių apvalinimo taisykles iki sveikojo skaičiaus (t. y. nurodoma kaina eurais be centų);
	3. dalyvio registravimo mokesčio dydį ir jo sumokėjimo terminą (jei taikomas);
	4. dalyvio garantinio įnašo dydį ir jo sumokėjimo terminą;
	5. dalyvio garantinio įnašo (neįvykus aukcionui, atšaukus aukcioną, nelaimėjusiems dalyviams, kt. atvejais) grąžinimo tvarką ir terminus;
	6. minimalų privalomą E. aukciono dalyvių skaičių (jeigu taikoma);
	7. Aukciono organizatoriaus sąskaitos (-ų), į kurią (-ias) turi būti sumokamas garantinis įnašas, E. aukciono dalyvio registravimo mokestis ir atsiskaitoma už parduotą Turtą, numerį (-ius), rekvizitus;
	8. registravimosi į E. aukcioną trukmę darbo dienomis;
	9. dalyvių registracijos tvirtinimo trukmę darbo dienomis;
	10. E. aukciono pradžios datą;
	11. atsiskaitymo už nupirktą Turtą sąlygas bei tvarką ir/arba pirkimo–pardavimo sutarties sudarymo ir pasirašymo sąlygas, įsipareigojimų įvykdymo užtikrinimo priemones, pasekmes neatsiskaičius už aukcione pirktą Turtą;
	12. Aukciono organizatoriaus pavadinimą, kodą ir buveinę;
	13. Aukciono organizatoriaus paskirto darbuotojo, atsakingo už informacijos apie E. aukcioną teikimą, vardą ir pavardę, telefono numerį, elektroninio pašto adresą;
	14. Turto apžiūros vietą, datą, laiką ir sąlygas (jei taikoma);
	15. informaciją, kur galima susipažinti su Turto pirkimo–pardavimo sutarčių projektais;
	16. kitas būtinas E. aukciono sąlygas ir informaciją.
3. Registrų centras į AVP teikia šiuos duomenis:
	1. E. aukciono laimėtojo duomenis, numatytus Antstolių informacinės sistemos nuostatų 19.19 papunktyje;
	2. pasibaigus registravimo laikui, asmenų, pateikusių informaciją registravimui į E. aukcioną, duomenis, numatytus Antstolių informacinės sistemos nuostatų 19.13–19.16 papunkčiuose;
	3. nenuasmenintą aukciono suvestinę ataskaitą, kurioje pateikiami detalūs E. aukciono eigos duomenys.
4. Duomenys, numatyti šios sutarties 7.1 ir 7.3 papunkčiuose, AVP rodomi, kai baigiasi E. aukciono laikas, yra nustatytas E. aukciono laimėtojas ir E. aukciono būsena tampa „Baigtas“.
5. Naudotojas AVP gali skelbti neribotą skaičių E. aukcionų. Apie rengiamą E. aukcioną ne vėliau kaip prieš 5 (penkias) kalendorines dienas iki aukciono dalyvių registravimo į E. aukcioną pradžios skelbiama specialioje interneto svetainėje [www.evarzytynes.lt](http://www.evarzytynes.lt) . E. aukcionas prasideda 9.00 val., baigiasi kitą dieną 14.00 val. E. aukcionui neįvykus, informacija apie rengiamą to paties Turto naują E. aukcioną skelbiama ne vėliau kaip prieš 4 (keturias) kalendorines dienas iki aukciono dalyvių registravimo į E. aukcioną pradžios. Naudotojas įveda E. aukciono registravimo į E. aukcioną trukmę ir dalyvių registracijos tvirtinimo trukmę darbo dienomis, taip pat E. aukciono pradžios datą. Tais atvejais, kai E. aukciono pabaigos diena tenka ne darbo ar oficialios šventės dienai, E. aukciono pabaigos diena laikoma po jos einanti darbo diena.
6. Naudotojui užpildžius E. aukciono paskelbimo duomenis ir jį paskelbus, E. aukciono skelbimas iškart rodomas [www.evarzytynes.lt](http://www.evarzytynes.lt) svetainėje. Pašalinti paskelbto E. aukciono iš AVP negalima.
7. Už E. aukciono sąlygų turinio paskelbimą, E. aukciono vykdymą, E. aukciono dalyvių patvirtinimą ar nepatvirtinimą, atsiskaitymo (pinigų grąžinimo) tvarką ir sąlygas, E. aukciono atšaukimą, paskelbimą neįvykusiu atsako Aukciono organizatorius. Aukciono organizatoriaus E. aukciono tvarką ir sąlygas nustato Aukciono organizatorius vidaus teisės aktu.

**V SKYRIUS**

**NAUDOJIMOSI AVP TVARKA IR SĄLYGOS**

1. Nekilnojamojo turto registro duomenis AVP galima naudoti tik kai parduodamas Aukciono organizatoriaus nekilnojamasis turtas.
2. Duomenų įvedimo į AVP reikalavimai:
	1. duomenys teikiami internetu naudojantis saityno paslaugomis;
	2. duomenų formatas – specialusis;
	3. elektroninio ryšio protokolas – HTTPS;
	4. duomenims teikti naudojama gamintojų palaikoma programinė įranga: Google Chrome, Mozilla Firefox ir naujausia Microsoft Edge versija. Parametrai, susiję su kibernetinės saugos užtikrinimu, gali būti keičiami iš anksto perspėjus Aukciono organizatorių.
3. Nekilnojamojo Turto paieška AVP vykdoma tik pagal Turto unikalų numerį.
4. Prisijungimo prie AVP tvarka:
	1. prisijungimas atliekamas interneto svetainėje https://www.evarzytynes.lt/avp/public;
	2. prisijungti galima naudojant mobilųjį elektroninį parašą, Registrų centro kvalifikuotą sertifikatą, elektroninės bankininkystės sistemas;
	3. jeigu Naudotojas jungiasi su Registrų centro išduotu kvalifikuotu sertifikatu (toliau – Sertifikatas), Naudotojo darbo vieta turi būti parengta pagal interneto puslapyje <http://www.elektroninis.lt/lt/paruosti-kompiuteri> nurodytas elektroninio sertifikatų įdiegimo ir taikymo taisykles (Registrų centras neatsako už kitų paslaugų teikėjų išduotų kvalifikuotų sertifikatų veikimą);
	4. Naudotojui suteikiama prieigos teisė dirbti su AVP tik pasirašius Konfidencialumo pasižadėjimą (Sutarties 2 priedas).
5. Apie pastebėtus tinklalapio [www.evarzytynes.lt](http://www.evarzytynes.lt) ir AVP sutrikimus, dėl kurių Aukciono organizatorius negali atlikti savo funkcijų, Aukciono organizatorius turi nedelsdamas pranešti Registrų centro pagalbos tarnybai elektroniniu paštu pagalba@registrucentras.lt. Dėl informacijos ir pagalbos, naudojantis AVP, Naudotojų keitimo, Naudotojas gali kreiptis elektroniniu paštu versloklientai@registrucentras.lt arba Registrų centro konsultacijų centro telefonu (8 5) 262 2222.
6. Registrų centras įsipareigoja:
	1. Naudotojo asmens duomenis naudoti tik Naudotojui identifikuoti AVP. Aukciono organizatoriaus pateiktus asmens duomenis saugoti 10 (dešimt) metų po šios Sutarties pasibaigimo. Pasibaigus duomenų saugojimo terminui, duomenys sunaikinami Antstolių informacinės sistemos tvarkytojo nustatyta tvarka;

17.2 užtikrinti tinkamą AVP ir interneto svetainės [www.evarzytynes.lt](http://www.evarzytynes.lt) veiklą, prieinamumą ir administravimą, Aukciono organizatoriui vykdant Turto pardavimą;

* 1. konsultuoti Naudotoją AVP naudojimo klausimais;
	2. asmeniui, ketinančiam dalyvauti E. aukcione, nepatvirtinusiam susipažinimo su E. aukciono vykdymo tvarka, nesuteikti leidimo registruotis į E. aukcioną.
1. Registrų centras atsako už teikiamų asmens duomenų ir informacijos išsamumą, vientisumą, konfidencialumą ir saugą tol, kol duomenys pasieks Aukciono organizatorių. Registrų centras užtikrina, kad Aukciono organizatorius gaus išsamius ir vientisus teikiamus asmens duomenis ir informaciją.
2. Registrų centras be atskiro įspėjimo turi teisę apriboti Naudotojui prieigą prie AVP, jeigu nustato, kad Naudotojo veiksmai kelia grėsmę Registrų centro informacinėms sistemoms. Apie apribotą prieigą prie AVP Registrų centras nedelsdamas (bet ne vėliau kaip per 1 (vieną) darbo dieną nuo taikyto apribojimo) praneša Sutarties 1 priede nurodytais kontaktais. Prieiga prie AVP Naudotojui atnaujinama pašalinus veiksnius, keliančius grėsmę Registrų centro informacinėms sistemoms.
3. Aukciono organizatorius įsipareigoja:
	1. organizuoti Aukciono organizatoriui nuosavybės teise priklausančio Turto E. aukcionus;
	2. E. aukcione nurodyti privalomą minimalų E. aukciono dalyvių skaičių (jeigu būtina pagal E. aukciono sąlygas);
	3. E. aukcione pateikti informaciją apie visus disponavimo apribojimus, suvaržymus, draudimus, ginčus, kreditorius, taip pat pateikti pirkėjui visą kitą būtiną informaciją, kuri galėtų turėti įtakos pirkėjo nuosavybės teisei į parduodamą Turtą;
	4. prieš paskelbdamas parduodamo Turto E. aukcioną įsitikinti, kad turi visas būtinas teises, leidžiančias Aukciono organizatoriui disponuoti, valdyti ir naudotis parduodamu Turtu, ir šios teisės po Turto pardavimo pereis E. aukciono laimėtojui;
	5. Registrų centro teikiamus duomenis naudoti tik aukcionų vykdymo tikslu ir neatskleisti gautų duomenų bei nesuteikti kitos galimybės bet kokia forma su jais susipažinti tretiesiems asmenims;
	6. laikytis šioje Sutartyje numatytų duomenų naudojimo sąlygų ir tvarkos;
	7. vadovautis Reglamentu (ES) 2016/679 ir Lietuvos Respublikos asmens duomenų teisinės apsaugos įstatymu, savo lėšomis ir priemonėmis užtikrinti gautų duomenų apsaugą. Aukciono organizatorius atsako už gautų duomenų konfidencialumą ir saugą. Jei užfiksuojama ar pagrįstai įtariama grėsmė teikiamų asmens duomenų konfidencialumui ir, jei Aukciono organizatorius nepakankamai užtikrina pateiktų duomenų saugą, Registrų centras turi teisę sustabdyti duomenų teikimą ir apie tai nedelsdamas el. paštu informuoti Aukciono organizatorių. Už šių įsipareigojimų nesilaikymą Aukciono organizatorius atsako teisės aktų nustatyta tvarka;
	8. apie pastebėtas klaidas, netikslumus ir asmens duomenų saugumo pažeidimus nedelsdamas informuoti Registrų centrą elektroniniu paštu pagalba@registrucentras.lt;
	9. pasikeitus Naudotojams ar kitai informacijai, nurodytai Naudotojų sąraše, nedelsdamas, bet ne vėliau kaip per 1 (vieną) darbo dieną nuo tokio pasikeitimo atsiradimo dienos, raštu pateikti Registrų centrui informaciją apie šios Sutarties 1 priede pateikto Naudotojų sąrašo pakeitimus;
	10. nedelsdamas, bet ne vėliau kaip per 1 (vieną) darbo dieną informuoti Registrų centrą, jeigu atimama teisė Naudotojui prisijungti prie AVP arba atlikti joje tam tikras operacijas, jei vienu Sertifikatu naudojasi keli asmenys, taip pat jeigu įtariama, kad autentifikavimo priemonė (mobilusis elektroninis parašas, Registrų centro kvalifikuotas sertifikatas, elektroninė bankininkystė) buvo pamesta ar kitaip prarasta;
	11. suteikti AVP Naudotojo teises tik tiems asmenims, kurie yra susipažinę ir pasirašę Konfidencialumo pasižadėjimo formą (Sutarties 2 priedas);
	12. pateikti Registrų centrui pasirašytus Konfidencialumo pasižadėjimus;
	13. laiku ir tinkamai apmokėti Registrų centro pateiktas PVM sąskaitas-faktūras;
	14. užtikrinti teisingų ir tikslių duomenų bei informacijos įvedimą į AVP.
4. Aukciono organizatorius atsako už savo atliekamus veiksmus AVP, skelbiamų duomenų turinį ir kitą AVP sistemoje patalpintą informaciją, taip pat už nurodytus klaidingus duomenis ar informaciją.
5. E. aukcionui pasibaigus, informacija apie E. aukcioną viešai skelbiama specialioje interneto svetainėje [www.evarzytynes.lt](http://www.evarzytynes.lt) 60 (šešiasdešimt) dienų.

**VI SKYRIUS**

**PASLAUGŲ KAINA, MOKĖJIMO TVARKA IR ATSAKOMYBĖ**

1. Vieno AVP skelbiamo E. aukciono paslaugos kaina yra 39,23 Eur (trisdešimt devyni eurai 23 ct), pridėtinės vertės mokestis (PVM) – 8,24 Eur (aštuoni eurai 24 ct) ), iš viso – 47,47 Eur (keturiasdešimt septyni eurai 47 ct) su PVM.
2. Nustačius specialios interneto svetainės [www.evarzytynes.lt](http://www.evarzytynes.lt) veiklos sutrikimą, dėl kurio E. aukcionas atšauktas, išrašoma kreditinė PVM sąskaita-faktūra, o mokestis Aukciono organizatoriui už paskelbtą E. aukcioną (jeigu buvo sumokėtas) yra grąžinamas arba užskaitomas kitoms paslaugoms.
3. Registrų centras kiekvieno mėnesio pradžioje šios Sutarties 28 punkte nustatyta tvarka pateikia Aukciono organizatoriui PVM sąskaitą-faktūrą už E. aukcionų paskelbimą praėjusį mėnesį.
4. Aukciono organizatorius PVM sąskaitą-faktūrą apmoka ne vėliau kaip per 14 (keturiolika) kalendorinių dienų po jos pateikimo informacinėje sistemoje „e. sąskaita“ arba kitais el. būdais.
5. Pakeitus E. aukciono paslaugos kainą, Aukciono organizatorius įsipareigoja mokėti pagal pakeistą kainą.
6. Visas išrašytas PVM sąskaitas-faktūras, kreditinius dokumentus, avansines sąskaitas ir kitus dokumentus Registrų centras teikia Aukciono organizatoriui per Registrų centro tvarkomą informacinę sistemą „e. sąskaita“ arba kitais el. būdais.
7. Laiku neapmokėjęs PVM sąskaitos-faktūros, Aukciono organizatorius be atskiro įspėjimo moka Registrų centrui 0,04 (keturių šimtųjų) procento dydžio delspinigius nuo neapmokėtos sumos už kiekvieną uždelstą dieną.
8. Registrų centras turi teisę be atskiro įspėjimo, Aukciono organizatoriui neapmokėjus PVM sąskaitos-faktūros per 30 (trisdešimt) kalendorinių dienų nuo PVM sąskaitos-faktūros gavimo dienos, sustabdyti prieigą prie AVP. Prieiga prie AVP atnaujinama Aukciono organizatoriui apmokėjus PVM sąskaitą-faktūrą ir delspinigius.
9. Nė viena Šalis neturi teisės pavesti šią Sutartį vykdyti tretiesiems asmenims.
10. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikos teisės aktų nustatyta tvarka.

**VII SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos *(force majeure)* aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos *(force majeure)* aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos *(force majeure)* aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VIII SKYRIUS
ŠALIŲ ĮSIPAREIGOJIMAI**

1. Šalys įsipareigoja savo lėšomis įgyvendinti tinkamas organizacines ir technines priemones, skirtas saugoti asmens duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo. Minėtos priemonės turi užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką.
2. Aukciono organizatorius privalo:
	1. turėti elektroninio pašto dėžutę ir kompiuterinę bei specialiąją įrangą, internetinį ryšį;
	2. jungtis prie AVP iš kompiuterinės darbo vietos, kuri atitinka šios Sutarties 13 punkte nustatytus darbo vietos reikalavimus;
	3. saugoti prisijungimo prie AVP duomenis ir jų neatskleisti tretiesiems asmenims;
	4. nedelsdamas, tačiau ne vėliau kaip per 3 (tris) valandas nuo sužinojimo momento, informuoti Registrų centrą apie prarastą autentifikavimo priemonę (mobilųjį elektroninį parašą, Registrų centro kvalifikuotą sertifikatą, elektroninę bankininkystę) ir (arba) galimą jų konfidencialumo pažeidimą, taip pat apie sustabdytas prieigos teises prie AVP.
3. Aukciono organizatorius turi teisę naudotis AVP iš Naudotojų sąraše (Sutarties 1 priedas) nurodyto išorinio IP adreso.
4. Registrų centras, pastebėjęs, kad Naudotojas AVP naudojasi ne iš Aukciono organizatoriaus nurodyto išorinio IP adreso, nurodyto šios Sutarties 1 priede, AVP naudotis neleidžia. Jei Aukciono organizatorius tokio IP adreso nenurodo, Naudotojui leidžiama naudotis AVP, kreipiantis iš bet kurio IP adreso. Visais atvejais Aukciono organizatorius atsako už neteisėtą naudojimąsi AVP.
5. Aukciono organizatorius, pasirašydamas Sutartį, patvirtina, kad yra susipažinęs su Reglamentu (ES) 2016/679 ir Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“, ir įsipareigoja jų laikytis.

**IX SKYRIUS
SUTARTIES GALIOJIMAS IR NUTRAUKIMAS**

1. Ši Sutartis įsigalioja nuo jos pasirašymo dienos ir galioja 12 (dvylika) mėnesių. Jeigu iki Sutarties galiojimo pabaigos likus ne mažiau kaip 30 (trisdešimčiai) kalendorinių dienų nė viena Šalis nepareiškė pageidavimo nutraukti Sutartį, Sutartis pratęsiama tolesniam 12 (dvylikos) mėnesių laikotarpiui tomis pačiomis Sutarties sąlygomis. Sutarties pratęsimų skaičius neribojamas. Sutartis gali būti nutraukta raštišku Šalių susitarimu. Jei E. aukciono paslaugas Aukciono organizatorius įsigijo viešųjų pirkimų būdu, Sutarties galiojimo terminas, Sutarties pratęsimo ir nutraukimo tvarka turi sutapti su viešojo pirkimo dėl aukciono paslaugų pirkimo sutartyje nurodytais terminais ir sąlygomis.
2. Viena iš Sutarties Šalių gali nutraukti Sutartį, įspėjusi kitą Šalį raštu prieš 30 (trisdešimt) kalendorinių dienų iki Sutarties nutraukimo.
3. Šalys gali vienašališkai nutraukti Sutartį antrajai Šaliai nevykdant ar netinkamai vykdant sutartinius įsipareigojimus, įspėjusi antrąją Sutarties Šalį prieš 10 (dešimt) darbo dienų iki Sutarties nutraukimo.
4. Nutraukus Sutartį ar jai pasibaigus, lieka galioti nuostatos, susijusios su atsakomybe tarp Šalių pagal šią Sutartį, taip pat visos kitos šios Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**X SKYRIUS**

**GINČŲ SPRENDIMO TVARKA**

1. Bet kokie nesutarimai ar ginčai, kylantys tarp Šalių dėl šios Sutarties, sprendžiami tarpusavio susitarimu, o jeigu nepavyksta ginčų išspręsti derybomis per 30 (trisdešimt) darbo dienų nuo derybų pradžios, jie sprendžiami Lietuvos Respublikos teisme pagal Registrų centro buveinės vietą taikant Lietuvos Respublikos teisę.

**XI SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – Pranešimas) pagal šią Sutartį turi būti sudaromi raštu ir laikomi tinkamai įteiktais tada, kai jie bus faktiškai gauti. Jie gali būti įteikiami asmeniškai ar siunčiami registruotu paštu, elektroniniu paštu, kiekvienu atveju išsiunčiant Šalių nurodytais adresais.
2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie šioje Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Visi šios Sutarties ir Sutarties priedų pakeitimai ir papildymai bus sudaromi tik raštišku abiejų Šalių kompetentingų (įgaliotų) atstovų pasirašytu susitarimu, kuris tampa neatskiriama Sutarties dalimi.
5. Bet kokie Sutarties ir Sutarties priedų pakeitimai ir papildymai įsigalioja nuo jų pasirašymo dienos, jeigu juose nenustatyta kitaip.
6. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
7. Neatskiriama šios Sutarties dalis yra jos priedai:
	1. 1 priedas. „Naudotojų sąrašas“;
	2. 2 priedas „Konfidencialumo pasižadėjimas“.

**XII SKYRIUS**

**ŠALIŲ REKVIZITAI IR PARAŠAI**

|  |  |
| --- | --- |
| **REGISTRŲ CENTRAS** | **AUKCIONO ORGANIZATORIUS** |
| **Valstybės įmonė Registrų centras** | [Juridinio asmens pavadinimas] |
| Juridinio asmens kodas: 124110246PVM mokėtojo kodas: LT241102419Buveinės adresas: Lvivo g. 25-101,Pašto indeksas, miestas: 09320 VilniusAdresas korespondencijai: Lvivo g. 25-101, 09320 VilniusEl. p. versloklientai@registrucentras.ltTel. (8 5) 262 2222A. s. LT477044060005572969AB SEB bankas, banko kodas 70440A. s. LT944010042400050387Luminor Bank AS Lietuvos skyrius,banko kodas 40100A. s. LT677300010095519600„Swedbank“, AB, banko kodas 73000Konsultacijų centro vadovėJurgita Jakeliūnaitė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas)A.V.20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. | Juridinio asmens kodas: [įveskite GAVĖJO asmens kodą]PVM mokėtojo kodas: [įveskite PVM kodą arba nurodykite „ne PVM mokėtojas“] Buveinės adresas: [įveskite buveinės adresą]Pašto indeksas, miestas: [įveskite pašto indeksą, miestą] Adresas korespondencijai: [įveskite adresą korespondencijai]El. p. [įveskite elektroninio pašto adresą]Tel. [įveskite telefono numerį] A. s. [įveskite atsiskaitomosios banko sąskaitos numerį]Banko pavadinimas: [įveskite banko pavadinimą]Banko kodas: [įveskite banko kodą] [įstaigos, juridinio asmens atstovo pareigos, vardas, pavardė]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas)\*A. V.\*\*[Pasirinkite datą] |

\* Fizinio parašo rekvizitas netaikomas, kai Sutartis yra elektroninė.

\*\* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

Kilnojamojo ir nekilnojamojo turto elektroninių aukcionų organizavimo ir vykdymo paslaugų teikimo sutarties

1 priedas

**NAUDOTOJŲ SĄRAŠAS**

1. Aukcionų valdymo posistemio (AVP) naudotojų sąrašas:

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vardas, pavardė** | **Pareigos** | **Telefono numeris** | **El. paštas** | **Išorinis****IP adresas** | **Rolės\*** |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |

⃰⃰- aukciono administratoriaus rolės - **220** (305 NTR 3reg ir 222 NTR – papildomai nurodoma, jeigu pasirašoma sutartis vykdyti nekilnojamojo turto pardavimą);

- aukciono organizatoriaus rolės – **221** (305 NTR 3reg ir 222 NTR – papildomai nurodoma, jeigu pasirašoma sutartis vykdyti nekilnojamojo turto pardavimą);

- administratoriaus rolę turintis Naudotojas sistemoje mato visus paskelbtus, vykdomus, baigtus ir pan. aukcionus. Prieš pradėdamas naudotis AVP, suveda Aukciono organizatoriaus duomenis, gali perskirti aukcionus kitam organizatoriui vykdyti, taip pat organizuoti ir vykdyti aukcioną, keisti Aukciono organizatoriaus nustatymus, kontaktus sistemoje. Administratoriaus rolė suteikiama tik vienam iš Aukcionų valdymo posistemio (AVP) naudotojų sąraše esančių asmenų;

- organizatoriaus rolę turintis Naudotojas vykdo tik savo kurtus ir jam priskirtus aukcionus;

- Naudotojas gali turėti abi roles. Abi rolės nurodomos, jeigu administratorius ir organizatorius bus vienas ir tas pats Naudotojas; arba pagal poreikį).

Sąskaitos numeris, į kurią bus pervedami elektroninio aukciono dalyvio mokesčiai, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Asmuo (asmenys), kuriam (-iems) suteikiama teisė peržiūrėti PVM sąskaitas-faktūras (esant galimybei, nurodyti ne mažiau nei du asmenis):

|  |  |  |  |  |  |
| --- | --- | --- | --- | --- | --- |
| **Nr.** | **Vardas, pavardė** | **Pareigos** | **Telefono numeris** | **El. paštas** | **IšorinisIP adresas**  |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

Atsakingas asmuo\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Vardas, pavardė)*

\*Nurodoma, jei naudotojų sąraše yra daugiau nei vienas naudotojas.

 **AUKCIONO ORGANIZATORIUS**

 [Juridinio asmens pavadinimas]

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 [įstaigos, juridinio asmens atstovo pareigos, vardas, pavardė]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Parašas)\*\**

 A.V.\*\*\*

\*\* Fizinio parašo rekvizitas netaikomas, kai Sutartis yra elektroninė.

\*\*\* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

Kilnojamojo ir nekilnojamojo turto elektroninių aukcionų organizavimo ir vykdymo paslaugų teikimo sutarties

2 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Aukciono organizatoriaus nurodyto duomenų vartotojo vardas, pavardė)

**Pasižadu:**

* tvarkyti ir naudoti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_ d.

sutartyje Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nustatytu tikslu;

 (Sutarties pavadinimas)

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis slaptažodžių ir kitų duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsdamas pranešti Registrų centrui elektroniniu paštu: pagalba@registrucentras.lt;
* viešai neskelbti informacijos apie saugumo spragas ir (ar) jų neišnaudoti pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 41 punkte nurodytų teisės aktų reikalavimų.

**Žinau,** kad turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas, data)

1. Šios Sutarties II ir III skyriaus nuostatos taikytinos tik tais atvejais, kai aukciono organizatorius parduoda nekilnojamąjį turtą, [↑](#footnote-ref-1)